กรมการค้าภายใน จัดรถ Mobile 730 ตัน ตระเวนนำสินค้าอุปโภคบริโภคราคาถูก จำหน่ายให้พี่น้องประชาชนทั่วกรุงเทพฯ ปริมณฑล
นายวัฒนศักย์ เสือเอี่ยม อธิบดีกรมการค้าภายใน เปิดเผยว่า เพื่อดูแลราคาสินค้าอัปโภคบริโภคไม่ให้ประชาชนได้รับในช่วงสถานการณ์แพร่ระบาดของโควิด-19 กรมฯ ดำเนินการช่วยเหลือเพื่อลดค่าครองชีพประชาชนด้วยการจัดโครงการ Mobile พาณิชย์ลดราคา! ช่วยประชาชน  Lot ที่ 10 ซึ่งจัดในรูปแบบรถ Mobile พาณิชย์ลดราคา! ช่วยประชาชน ที่จะตระเวนนำสินค้าอุปโภคบริโภคราคาถูกลดสูงสุดถึงร้อยละ 60 ไปจำหน่ายให้พี่น้องประชาชนที่จำเป็นต้องกักตัวอยู่ในชุมชนทั่วกรุงเทพฯและปริมณฑล  สามารถได้รับบริการอย่างทั่วถึง ซึ่งรถ Mobile ทั้งหมด  730 คัน จะวิ่งกระจายไปทั่วกรุงเทพฯ และปริมณฑลประมาณ 400-500 ชุมชน โดยได้เริ่มดำเนินการแล้วตั้งแต่วันที่ 10 พฤษภาคม 2564 จนถึงวันที่ 8 มิถุนายน 2564 นี้ โดยการกำหนดจุดจำหน่ายนั้นกรมการค้าภายในได้รับความร่วมมือจากกรุงเทพมหานคร เทศบาลและองค์การบริหารส่วนตำบล (อบต.) เป็นอย่างดีจากการออกตรวจเยี่ยมการจำหน่ายสินค้าของรถ Mobile ในชุมชนต่างๆ ปรากฏว่า  ประชาชนเข้ามาเลือกซื้อสินค้ากันอย่างต่อเนื่อง และพอใจที่มีสินค้าราคาประหยัดมาจำหน่ายถึงในชุมชนเป็นการหลีกเลี่ยงการเดินทางไปในสถานที่ที่มีความเสี่ยง และป้องกันการแพร่ระบาดของโรค โดยสินค้าที่ได้รับความนิยมและขายดี ได้แก่ น้ำมันพืช ไข่ไก่ น้ำตาลทราย ข้าวสาร ผงซักฟอก กระดาษทิชชู น้ำยาปรับผ้านุ่ม น้ำยาล้างจาน และนอกจากสินค้าราคาประหยัด 73 รายการที่นำมาจำหน่ายแล้ว ยังมีผลไม้และสินค้าเกษตรฤดูกาลอื่นๆ ที่เชื่อมโยงจากเกษตรกรมาจำหน่ายโดยตรงอีกด้วย ซึ่งประชาชนสามารถตรวจสอบตารางการจำหน่ายสินค้าหรือติดตามตำแหน่งรถสามารถทราบได้ โดยใช้Application line โครงการ Mobile พาณิชย์ลดราคา! ช่วยประชาชน โดย search คำว่า @mobilepanich หรือ search คำว่า “โมบายพาณิชย์” ใน  google ซี่งจะมีรายละเอียดบอกวันและสถานที่ที่จะไปจำหน่าย และยังสามารถดูรายการสินค้าและราคาล่วงหน้า หากประชาชนไม่ได้รับความเป็นธรรมในการซื้อสินค้าและบริการ สามารถแจ้งได้ที่ สายด่วนกรมการค้าภายใน 1569 และสำนักงานพาณิชย์จังหวัดทั่วประเทศ